Ongeluk bring Darren Clarke nie van stryk | Nuus24
Ongeluk bring Darren Clarke nie van stryk
Doebai – Die 2011 Britse Ope-gholfkampioen, Darren Clarke, se bestuurder sê hy sal steeds aanstaande week in Indië speel ondanks 'n besering wat hy in 'n ligte motorongeluk opgedoen het.Andrew Chandler het gesê Clarke het 'n "stywe nek" en "het net nodig om die week te rus" nadat hy verlede week in 'n ongeluk betrokke was.Clarke was 'n passasier in die motor en het nie gesê wie die voertuig bestuur het nie.Die Noord-Ier sal een van 24 spelers wees wat in aanstaande weeks se Premierliga-gholftoernooi in Indië deelneem.Dié toernooi is deur krieket se Indiese premierliga geïnspireer en sal uit agt franchises bestaan wat spelers op 'n veiling gekoop het.Die kompetisie duur vanaf 7 tot 14 Februarie by die Aamby Valley-gholfbaan en sal oor 14 putjies beslis word.Vir die jongste sportnuus volg Nuus24Sport op Twitter.
Lees meer oor: darren clarke | gholf VOLGENDE OP NUUS24X